פלמינגו מצוי

פלמינגו מצוי או שקיטן מצוי (שם מדעי: Phoenicopterus roseus) הוא מין של פלמינגו החי ביבשות אפריקה, אסיה ואירופה. זהו המין הגדול ביותר מכל מיני הפלמינגו.

תיאור 
אורכו של הפרט הבוגר 1.1-1.5 מטר בערך, משקלו לרוב הוא כ-2-4 ק"ג, ומוטת כנפיו כ-1.6 מטר; גובהו הממוצע של הפלמינגו המצוי הוא כ- 1.10-1.50 ס"מ והזכרים הגדולים ביותר תועדו אף בגובה של 1.87 ס"מ. בשל העובדה שפלמינגו זה גבוה יותר מהפלמינגו הזוטר אשר אוכל יחד אתו, הפלמינגו המצוי אוכל לרוב את הסרטנים שבמים העמוקים יותר, והפלמינגו הזוטר, הנמוך יותר, את הסרטנים שבמים הרדודים. צווארו וראשו לבנים וורדרדים, מקורו מעוקל וורוד עם קצה שחור מוגבל. רוב כנפיו ורודות אך נוצות התעופה הראשוניות והמשניות אדומות. רגליו אדמדמות. מקור צבעו הוא באצות שמהן הוא ניזון, ובלעדיהן נוצותיו ילבינו.

תפוצה ואזורי מחיה 
זהו הפלמינגו בעל תחום התפוצה הגדול ביותר, כמיליון קמ"ר. התפוצה מתמשכת בין השאר על המדינות באסיה דוגמת ישראל, הודו, טורקיה ופקיסטן; המדינות באפריקה דוגמת קניה, הרפובליקה של דרום אפריקה, דרום נמיביה, מוזמביק, מלאווי, טנזניה, אתיופיה, סומליה, מזרח סודאן ומזרח מצרים; והמדינות באירופה, דוגמת ספרד, סרדיניה, אלבניה, יוון, קפריסין, פורטוגל ואזור הקאמארג שבצרפת. מספר פלמינגואים מצויים נצפו גם באיי קוקוס.

אקולוגיה 
הפלמינגו המצוי שוכן לרוב בשטחי בוץ ולגונות חוף רדודות עם מי מלח. הוא מוצץ מים דרך מקורו המשמש כמסננת ומסנן שרימפס קטנים, זרעים, אצות כחולות-ירקות, אורגניזמים מיקרוסקופיים ורכיכות. הפלמינגו הגדול ניזון עם ראשו כלפי מטה, ולסתו העליונה ניתנת לתנועה.

ככל בנות סוגה, נקבת הפלמינגו המצוי מטילה ביצה לבנה גירית אחת על תלולית בוץ.

תוחלת חיים 
תוחלת חייו האופיינית בטבע היא 30 - 40 שנה, ובשבי, על פי גן החיות של בזל, למעלה מ-60 ואפילו עד 80 שנה.

קישורים חיצוניים

 פלמינגו גדול, אתר גן החיות התנכ"י 
 פלמינגו מצוי, אתר תצפית סיורי צפרות 
 פלמינגו מצוי, אתר מידע על הפלמינגואים

הערות שוליים

ערכים שבהם תבנית בריטניקה אינה מתאימה
טקסונים שתוארו בידי פטר סימון פאלאס
ארץ ישראל: עופות
בעלי חיים שתוארו ב-1811
מצוי
בעלי חיים בביצות באירופה
בעלי חיים בביצות אפריקה
אתיופיה: עופות
מצרים: עופות
פורטוגל: עופות
צרפת: עופות
כף ורדה: עופות
בחריין: עופות
לבנון: עופות
נמיביה: עופות
קניה: עופות
בעלי חיים בסוואנה האפריקנית